Brigitte Bardot

Brigitte Bardot, ouch wel BB genump, (Paries, 28 september 1934 - Saint-Tropez, 28 december 2025) waor 'n Frans fotomodel, actrice en zangeres. Ze had veural in de jaore viefteg internationaole roem es sekssymbool.

Bardot, dochter vaan 'ne industrieel, begos mèt modellewerk wie ze 15 jaor aajd waor. In 1952 waor zie veur d'n ierste kier te zien op 't witte dook in Le Trou Normand. In 'tzelfde jaor troujde zie op 18-jaorige leeftied mèt rezjisseur Roger Vadim. Ze scheidde in 1957 vaan häöm en troujde later mèt acteur Jacques Charrier (1959-1962), d'n Duitse miljonair Gunther Sachs (1966-1969) en de Franse, rechse politicus Bernard d'Ormale (1992-noe).
Bardot heet ouch beruchte relaties gehad mèt Serge Gainsbourg (zenger), Sacha Distel en Jean-Louis Trintignant (acteur).

Sins de jaore '70 deeg Bardot väöl werk es dierenrechteactiviste. Ouch maakde zie ziech sterk veur 't behaajd vaan de natuur vaan 't sjiereiland achter St. Tropez, boe zie sinds tientalle jaore woende. Häör controversieel en openhartige meininge euver zake wie immigratie, d'n islam en homoseksualiteit höbbe häör reputatie in de loup vaan de jaore sterk beïnvleud.

Häöre lèste maan, Bernard d'Ormale, maak deil oet vaan de top vaan 't Frans extreem-rechs Front National. Mierder kiere is Bardot veur 't aonzwungele vaan rassehaat veur 't gerech gedaog. In 2001 en 2004 (wegens oetlaotinge in häör book Un cri dans la silence) woort ze daoveur veroordeild. 

Ze had ei keend, Nicolas-Jacques Charrier (gebore in 1960).

 Filmografie 
1952:Manina, la fille sans voile - Manina
1952:Les Dents longues - La femme du témoin au mariage/Marriage Witness
1952:Le Trou normand - Javotte Lemoine
1953:Le Portrait de son père - Domino
1953:Un acte d'amour - Mimi
1954:Tradita - Anna
1954:Si Versailles m'était conté - Mademoiselle de Rozille
1955:La Lumière d'en face - Olivia Marceau
1955:Futures vedettes - Sophie
1955:Le Fils de Caroline chérie - Pilar d'Aranda
1955:Doctor at Sea - Hélène Colbert
1955:Les Grandes manoeuvres - Lucie
1956:La Mariée est trop belle - Chouchou
1956:Helen of Troy - Andraste
1956:Cette sacrée gamine - Brigitte Latour
1956:Mio figlio Nerone - Poppea
1956:En effeuillant la marguerite - Agnès Dumont
1956:Et Dieu... créa la femme - Juliette Hardy
1957:Une parisienne - Brigitte Laurier
1958:Les Bijoutiers du clair de lune - Ursula
1958:En cas de malheur - Yvette Maudet
1959:La Femme et le pantin - Eva Marchand
1959:Babette s'en va-t-en guerre - Babette
1959:Voulez-vous danser avec moi? - Virginie Dandieu
1960:L'Affaire d'une nuit - Vrouw in Restaurant
1960:La Vérité - Dominique Marceau
1961:La Bride sur le cou - Sophie
1961:Amours célèbres - Agnès Bernauer
1962:Vie privée - Jill
1962:Le Repos du guerrier - Geneviève Le Theil
1963:Le Mépris - Camille Javal
1964:Une ravissante idiote - Penelope Lightfeather
1965:Viva Maria! - Maria I
1966:Marie Soleil - Cameo
1966:Masculin féminin: 15 faits précis - Meidske in koppel
1967:À coeur joie - Cecile
1968:Histoires extraordinaires - Giuseppina
1968:Shalako - Countess Irina Lazaar
1969:L'Ours et la poupée - Felicia
1969:Les Femmes - Clara
1970:Les Novices - Agnès
1971:Boulevard du rhum - Linda Larue
1971:Les Pétroleuses - Louise
1973:Don Juan ou Si Don Juan était une femme... - Jeanne
1973:L'Histoire très bonne et très joyeuse de Colinot Trousse-Chemise - Arabelle

 Literatuur 
 Brigitte Tast, Hans-Jürgen Tast (Hrsg.) Brigitte Bardot. Filme 1953-1961. Anfänge des Mythos B.B. (Hildesheim 1982) ISBN 3-88842-109-8.

Categorie:Acteurs
Categorie:Activiste
Categorie:Modelle
Categorie:Zengers
Categorie:Luuj gebaore in d'n twintigsten iew
Categorie:Luuj gesjtorve in d'n einentwintigsten iew
Categorie:Persoene oet Frankriek